S-6105/2022

Mál þetta, sem dómtekið var 1. febrúar sl., er höfðað með ákæru, útgefinni af lögreglustjóranum á höfuðborgarsvæðinu 20. desember 2022, á hendur Þ-kk-þgf B-kk-þgf H-kk-þgf, kt. [...], [...], fyrir eftirtalin brot gegn almennum hegningarlögum, lögreglusamþykkt fyrir Reykjavíkurborg, umferðarlögum og áfengislagabrot, með því að hafa:

1. Þjófnað með því að hafa, aðfaranótt föstudagsins 26. júní 2020, í félagi við þekktan aðila, farið inn í bifreiðina [...] þar sem hún stóð á bifreiðastæði við [...] í Reykjavík og stolið þaðan ýmsum veiðivarningi og íþróttafatnaði, að áætluðu verðmæti kr. 3.025.200, sem lögregla fann við leit á ákærðu.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa, laugardaginn 14. maí 2022, farið inn í [...] að [...] í Reykjavík og stolið þaðan áfengisflöskum að verðmæti samtals 3.758 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

3. Þjófnað með því að hafa, laugardaginn 14. maí 2022, farið inn í [...] að [...] í Reykjavík og stolið þaðan áfengisflösku að verðmæti 4.499 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

4. Þjófnað með því að hafa, föstudaginn 20. maí 2022, farið inn í [...] að [...] í Reykjavík og stolið þaðan áfengisflösku að verðmæti 3.290 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

5. Þjófnað með því að hafa, föstudaginn 20. maí 2022, farið inn í [...] að [...] í Reykjavík og stolið þaðan áfengisflösku að verðmæti 3.290 krónur.

Telst brot þetta varða við 244. gr. almennra hegningarlaga nr. 19/1940.

6. Þjófnað með því að hafa, mánudaginn 23. maí 2022, farið inn í [...] að [...] í Reykjavík og stolið þaðan áfengisflösku að verðmæti 3.290 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

7. Þjófnað með því að hafa, þriðjudaginn 21. júní 2022, farið inn á [...] að [...] í Reykjavík og stolið þaðan munum í eigu A, kt. [...], að áætluðu verðmæti samtals 80.000 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

8. Þjófnað með því að hafa, aðfaranótt laugardagsins 28. maí 2022, í heimildarleysi farið inn í húsið að [...] í Reykjavík og stolið þaðan munum sem tilgreindir eru í munaskrá lögreglu nr. [...], allt að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

9. Þjófnað með því að hafa, laugardaginn 11. júní 2022, farið inn í verslun [...]að [...]í Reykjavík og stolið þaðan vörum að verðmæti samtals 25.398 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

10. Fyrir brot á lögreglusamþykkt fyrir Reykjavíkurborg og áfengislagabrot með því að hafa, á sama tíma og sama stað og greinir í ákærulið 9, sökum ölvunar- og vímuefnaástands verið með óspektir, rekist á viðskiptavini verslunarinnar og hillur í versluninni, og þar með sýnt af sér háttsemi sem raskaði allsherjarreglu á almannafæri.

Telst brot þetta varða við 1. mgr. 3. gr., sbr. 1. mgr. 30. gr. lögreglusamþykktar fyrir Reykjavíkurborg nr. 1097/2008 sbr. 6. gr. laga nr. 36/1988 um lögreglusamþykktir, 21., sbr. 1. mgr. 27. gr. áfengislaga nr. 75/1998.

11. Þjófnað og nytjastuld með því að hafa, aðfaranótt þriðjudagsins 21. júní 2022, í heimildarleysi farið inn í húsið að [...] í Reykjavík og stolið greiðslukorti í eigu B, kt. [...], og kveikjulásalyklum af bifreiðinni [...], í eigu C, kt. [...], og í kjölfarið tekið bifreiðina í heimildarleysi þar sem hún stóð fyrir utan húsið og notað hana, uns lögregla hafði afskipti af ákærða við bifreiðina síðar sama dag á bifreiða stæði við [...]í Reykjavík.

Telst brot þetta varða við 1. mgr. 244. gr. og 1. mgr. 259. gr. almennra hegningarlaga nr. 19/1940.

12. Fíkniefnalagabrot og brot gegn lögum um bann við tilteknum frammistöðubætandi efnum og lyfjum með því að hafa, miðvikudaginn 29. júní 2022, í íbúð að [...] í Reykjavík, haft í vörslum sínum 6,25 gaf tóbaksblönduðu maríhúana, 6,95 gaf amfetamíni, 4,27 gaf MDMA, 1 stykki af Oxycontin, 0,50 stykki af Sildenafil Actavis, 10 ml. af stungulyfinu Testosteron, 10 ml. af stungulyfinu Trenbolon, 8 stykki af Mogadon töflum og 5 stykki af Stilnoct töflu án þess að hafa markaðs- og lyfsöluleyfi Lyfjastofnunar, sem lögregla fann við húsleit og lagði hald á.

Telst brot þetta varða við 2. gr., sbr. 5. og 6. gr. laga um ávana- og fíkniefni nr.65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018, 1. mgr. 2. gr., sbr. 1. mgr. 4. gr. laga um bann við tilteknum frammistöðubætandi efnum og lyfjum nr. 84/2018.

13. Þjófnað með því að hafa, þriðjudaginn 12. júlí 2022, farið inn í [...] að [...] í Reykjavík og stolið þaðan áfengisflösku að verðmæti 1.899 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

14. Fyrir brot á lögreglusamþykkt fyrir Reykjavíkurborg og áfengislagabrot með því að hafa, mánudaginn 15. ágúst 2022, innandyra á stigagangi að [...] í Reykjavík, sökum ölvunar- og vímuefnaástands verið með óspektir, sparkað í útidyrahurð, og þegar utandyra var komið, velt ruslatunnum, tekið upp plastkassa og kastað frá sér svo litlu munaði að hann lenti í kyrrstæðum bifreiðum fyrir utan [...] að [...] í Reykjavík. Með háttsemi sinni sýndi kærði af sér háttsemi sem raskaði allsherjarreglu á almannafæri.

Telst brot þetta varða við 1. mgr. 3. gr., sbr. 1. mgr. 30. gr. lögreglusamþykktar fyrir Reykjavíkurborg nr. 1097/2008 sbr. 6. gr. laga nr. 36/1988 um lögreglusamþykktir, 21., sbr. 1. mgr. 27. gr. áfengislaga nr. 75/1998.

15. Eignaspjöll og tilraun til þjófnaðar með því að hafa, miðvikudaginn 14. september 2022, utandyra við [...]í Reykjavík, gert tilraun til að stela rafmagnshlaupahjóli í eigu D, kt. [...], með því að klippa á lás og vír þess, með þeim afleiðingu að rafmagnshlaupahjólið og lás þess skemmdist, en varð frá að hverfa þegar D varð hans var. Nam tjón D samtals 8.000 krónur.

Telst brot þetta varða við 1. mgr. 244. gr., sbr. 20. gr. og 1. mgr. 257. gr. almennra hegningarlaga nr. 19/1940.

16. Þjófnað með því að hafa, þriðjudaginn 20. september 2022, í heimildarleysi farið inn á hótelherbergi nr. [...] á [...] að [...] í Reykjavík, og stolið þaðan munum í eigu ferðamannsins E, kt. [...], sem tilgreindir eru í munaskrá lögreglu nr. [...], að áætluðu verðmæti 31.944 krónur.

Telst brot þetta varða við 1. mgr. 244. gr. almennra hegningarlaga nr. 1971940.

17. Þjófnað með því að hafa, föstudaginn 23. september 2022, farið inn í verslunina [...] að [...] í Reykjavík og stolið þaðan munum sem tilgreindir eru í munaskrá lögreglu nr. [...].

Telst brot þetta varða við 1. mgr. 244. gr. almennra hegningarlaga nr. 19/1940.

18. Þjófnað með því að hafa, mánudaginn 6. október 2022, í heimildarleysi farið inn á [...] að [...] í Reykjavík og stolið þaðan lampa og 10 stykkjum af vodka áfengis skots flöskum, allt að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

19. Nytjastuld, lögreglu- og umferðarlagabrot með því að hafa, síðdegis sama dag og greinir í ákærulið 17, í heimildarleysi tekið bifreiðina [...] þar sem hún stóð við [...] í Reykjavík, ekið bifreiðinni á brott og óhlýðnast fyrirmælum lögreglu svo sem hér greinir:

Ákærði óhlýðnaðist fyrirmælum lögreglu um að stöðva akstur bifreiðarinnar [...], sem gefin voru með ljósmerkjum lögreglubifhjóls við Borgartún í Reykjavík, þar sem lögregla hugðist hafa afskipti af ákærða vegna tilkynningar um nytjastuld á bifreiðinni, en ákærði virti að vettugi stöðvunarmerki lögreglu og jók þess í stað hraða bifreiðarinnar. Í kjölfarið hófst eftirför lögreglu, en ákærði ók bifreiðinni áfram austur Borgartún án nægilegrar tillitssemi og varúðar miðað við ökuhraða við aðstæður, yfir gangbraut við Borgartún [...], án þess að sýna gangandi vegfarendum sérstaka tillitssemi, áfram austur Borgartún í svigakstri milli akreina við Borgartún [...] og þaðan norður Steintún þar sem ákærði ók þvert yfir bifreiðastæði, án nægilegrar tillitssemi og varúðar miðað við ökuhraða við aðstæður, og þaðan vestur Guðrúnartún að húsinu nr. [...], þar sem ákærði stöðvaði akstur bifreiðarinnar og hljóp út úr bifreiðinni. Neitaði ákærði að hlýða fyrirmælum lögreglu um að nema staðar og hljóp áfram til norðurs yfir Guðrúnartún og inn á Sæbraut, þar sem lögregla stöðvaði för ákærða. Ákærði ók bifreiðinni umrætt sinn sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði ákærða mældist amfetamín 235 ng/ml, klónazepam 9,5 ng/ml, metýlfenidat 24 ng/ml og tetrahýdrókannabínól 3,2 ng/ml).

Telst brot þetta varða við 1. mgr. 259. gr. almennra hegningarlaga nr. 19/1940, 6. mgr. 7. gr., 5. mgr. 23. gr., 4. mgr. 27. gr., sbr 1. mgr. 94. gr., 1. mgr., og a. og d. liði 2. mgr. 36. gr., 1. mgr. sbr. 2. mgr. 48. gr., 1. mgr., sbr. 2. mgr. 50. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019 og 19. gr, sbr. 44. gr. lögreglulaga nr. 90/1996.

20. Þjófnað og fíkniefnalagabrot með því að hafa, föstudaginn 21. október 2022, í heimildarleysi farið inn á [...] að [...] í Reykjavík og stolið þaðan áfengisflösku af gerðinni Cointreau, að óþekktu verðmæti, og er lögregla hafði afskipti af ákærða síðar sama dag, haft í vörslum sínum 0,84 gaf amfetamíni og 1,85 gaf maríhúana, sem lögregla fann við öryggisleit á ákærða og lagði hald á.

Telst brot þetta varða við 1. mgr. 244. gr. almennra hegningarlaga nr. 19/1940 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

21. Hótun með því að hafa, þriðjudaginn 25. október 2022, innandyra á [...] að [...] í Reykjavík, komið að afgreiðslukassa verslunarinnar mjög reiður og æstur og hótað starfsmanninum F, kt. [...], líkamsmeiðingu með því að draga upp sprautunál og hótað því að stinga F og börn hans með henni og einnig hótað að nauðga eiginkonu hans, þannig að F óttaðist um líf sitt og velferð.

Telst brot þetta varða við 233. gr. almennra hegningarlaga nr. 19/1940.

22. Þjófnað með því að hafa, síðdegis sama dag og greinir í ákærulið 21, farið inn í verslun [...] að [...] í Reykjavík og stolið þaðan vöru sem tilgreind er í munaskrá lögreglu nr. [...](munur nr. [...]), að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Krafist er upptöku á haldlögðum ávana- og fíkniefnum og lyfjum, samtals 1,79 gaf amfetamíni, 1,85 gaf maríhúana, 6,25 gaf tóbaksblönduðu maríhúana, 4,27 gaf MDMA, 1 stk. oxycontin, 0,50 stk. Sildenafil A., 10 ml. Testosteron, 10 ml. Trenbolon, 8 stk. Mogadon og 5 stk. Stilnoct, sem tilgreind eru í efnaskrám lögreglu nr. [...], [...], [...] og [...], og hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Einkaréttarkröfur:

Vegna ákæruliðar 1 gerir G, kt. [...], hér eftir brotaþoli, þá kröfu að ákærði verði dæmdur til að greiða brotaþola kr. 4.000.0000 auk vaxta, skv. 1. mgr. 8. gr. laga um vexti og verðtryggingu nr. 38/2001, frá 26. júní 2020 þar til mánuður er liðinn frá birtingu kröfunnar, en síðan dráttarvexti skv. 1. mgr. 6. gr., sbr. 9. gr. sömu laga, frá þeim degi til greiðsludags.

Vegna ákæruliðar 2 gerir B-kk-nf M-kk-nf B-x-x lögmaður, þá kröfu fyrir hönd [...], kt. [...], hér eftir kröfuhafi, að ákærði verði dæmdur til að greiða kröfuhafa skaðabætur að fjárhæð 3.758 krónur auk vaxta skv. 8. gr laga nr. 38/2021 af þeirri fjárhæð frá 24. september 2022. Eftir það er krafist dráttarvaxta skv. 1. mgr. 6. gr., sbr. 9. gr. sömu laga til greiðsludags.

Vegna ákæruliðar 3 gerir B-kk-nf M-kk-nf B-x-x lögmaður, þá kröfu fyrir hönd [...], kt. [...], hér eftir kröfuhafi, að ákærði verði dæmdur til að greiða kröfuhafa skaðabætur að fjárhæð 4.499 krónur auk vaxta skv. 8. gr laga nr. 38/2021 af þeirri fjárhæð frá 24. september 2022. Eftir það er krafist dráttarvaxta skv. 1. mgr. 6. gr., sbr. 9. gr. sömu laga til greiðsludags.

Vegna ákæruliðar 4 gerir B-kk-nf M-kk-nf B-x-x lögmaður, þá kröfu fyrir hönd [...], kt. [...], hér eftir kröfuhafi, að ákærði verði dæmdur til að greiða kröfuhafa skaðabætur að fjárhæð 3.290 krónur auk vaxta skv. 8. gr laga nr. 38/2021 af þeirri fjárhæð frá 20. maí 2022 til 24. september 2022. Eftir það er krafist dráttarvaxta skv. 1. mgr. 6. gr., sbr. 9. gr. sömu laga til greiðsludags.

Vegna ákæruliðar 5 gerir B-kk-nf M-kk-nf B-x-x lögmaður, þá kröfu fyrir hönd [...], kt. [...], hér eftir kröfuhafi, að ákærði verði dæmdur til að greiða kröfuhafa skaðabætur að fjárhæð 3.290 krónur auk vaxta skv. 8. gr laga nr. 38/2021 af þeirri fjárhæð frá 20. maí 2022 til 24. september 2022. Eftir það er krafist dráttarvaxta skv. 1. mgr. 6. gr., sbr. 9. gr. sömu laga til greiðsludags.

Vegna ákæruliðar 6 gerir B-kk-nf M-kk-nf B-x-x lögmaður, þá kröfu fyrir hönd [...], kt. [...], hér eftir kröfuhafi, að ákærði verði dæmdur til að greiða kröfuhafa skaðabætur að fjárhæð 3.290 krónur auk vaxta skv. 8. gr laga nr. 38/2021 af þeirri fjárhæð frá 23. maí 2022 til 24. september 2022. Eftir það er krafist dráttarvaxta skv. 1. mgr. 6. gr., sbr. 9. gr. sömu laga til greiðsludags.

Vegna ákæruliðar 13 gerir B-kk-nf M-kk-nf B-x-x lögmaður, þá kröfu fyrir hönd [...], kt. [...], hér eftir kröfuhafi, að ákærði verði dæmdur til að greiða kröfuhafa skaðabætur að fjárhæð 1.899 krónur auk vaxta skv. 8. gr laga nr. 38/2021 af þeirri fjárhæð frá 12. júlí 2022 til 29. september 2022. Eftir það er krafist dráttarvaxta skv. 1. mgr. 6. gr., sbr. 9. gr. sömu laga til greiðsludags.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og málsvarnarlauna sér til handa fyrir vinnu á rannsóknarstigi og fyrir dómi.

Ákærði er fæddur í [...]. Samkvæmt framlögðu sakavottorði, dagsettu 13. desember 2022, ákærði á að baki töluverðan sakaferil og hefur meðal annars verið ítrekað dæmdur fyrir ýmis hegningar- og umferðarlagabrot.

Hann var síðast dæmdur í 10 mánaða fangelsi með Héraðsdómi Reykjavíkur [...] 2020 meðal annars fyrir þjófnað, akstur sviptur ökurétti og akstur undir áhrifum ávana- og fíkniefna og þar áður var hann dæmdur í 10 mánaða fangelsi með dómi Héraðsdóms Reykjavíkur [...] 2020 meðal annars fyrir þjófnað og fíkniefnalagabrot.

Ekki þykir ástæða til að reifa sakaferil ákærða frekar.

Brot það sem ákærði er sakfelldur fyrir nú samkvæmt ákærulið 1 var framið fyrir uppkvaðningu dómsins frá [...] 2020 og verður ákærða því dæmdur hegningarauki vegna þess samræmi við 78. gr. almennra hegningarlaga nr. 19/1940. Önnur brot samkvæmt ákæru voru framin eftir uppsögu sama dóms og er því einungis um hegningarauka að hluta að ræða.

Við ákvörðun refsingar nú vegna umferðarlagabrots, sbr. ákærulið 19., verður við það miðað að ákærði hafi nú í sjötta sinn, eftir að hann varða fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og/eða áfengis og í fimmta sinn gerst sekur um akstur sviptur ökurétti, Ákærði er einnig sakfelldur fyrir ýmis auðgunarbrot en hann hefur ítrekað verið sakfelldur fyrir auðgunarbrot á sakaferli sínum og verður því litið til 255. gr. almennra hegningarlaga nr. 19/1940 honum til refsiþyngingar. Aftur á móti hefur hann játað brot sín greiðlega hér fyrir dómi og verður það metið honum til refsimildunar sbr. 8. tl. 1. mgr. 70. gr. sömu laga.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin 19 mánaða fangelsi en í ljósi sakaferils ákærða þykir ekki unnt að skilorðsbinda refsinguna. Til frádráttar dæmdri refsingu kemur óslitið gæsluvarðhald sem ákærði hefur setið í óslitið frá 28. október 2022, með fullri dagatölu.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dómsins að telja.

Með vísan til lagaákvæða í ákæru eru gerð upptæk til ríkissjóðs 1,79 gaf amfetamíni, 1,85 gaf maríhúana, 6,25 gaf tóbaksblönduðu maríhúana, 4,27 gaf MDMA, 1 stykki. oxycontin, 0,50 stykki af Sildenafil A., 10 millilítrar af Testosteron, 10 millilítrar af Trenbolon, 8 stykki af Mogadon og 5 stykki af Stilnoct, sem tilgreind eru í efnaskrám lögreglu nr.[...], [...], [...]og[...], og hald var lagt á við rannsókn málsins.

Af hálfu G, kt. [...], er krafist skaðabóta að fjárhæð 4.000.0000 króna auk vaxta og dráttarvaxta vegna ákæruliðar 1. Lögmaður bótakrefjanda G mætti við þingfestingu málins en þingsókn féll niður af hálfu hansí þinghaldi 1. febrúar sl. og þar sem hann hafði ekki boðað lögmæt forföll eða ákæruvaldið tekið að sér að mæta fyrir hans hönd, telst krafan því niður fallin, sbr. 2. mgr. 174. gr. laga nr. 88/2008 um meðferð sakamála.

Af hálfu [...], kt. [...], er krafist skaðabóta vegna ákæruliða 2- 6 og 13, samtals að fjárhæð 20.026 króna auk vaxta og dráttarvaxta. Ákærði hefur samþykkt bótakröfur [...] en samkvæmt gögnum málsins voru þær kynntar fyrir honum 26. september 2022 og verðaþærteknartil greina ásamt vöxtum og dráttarvöxtum eins og nánar greinir í dómorði.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, bæði á rannsóknarstigi, og hér fyrir dómi sem telst hæfilega ákveðin, með hliðsjón af málskostnaðarreikningi verjanda, 9 94.356 krónur, að meðtöldum virðisaukaskatti, hefur þá verið tekið tillit til töluverðar vinnu lögmanns á rannsóknarstigi meðal annars vegna krafna um gæsluvarðhald yfir ákærða. Ákærði greiði 208.350 krónur í annan sakarkostnað.

Af hálfu ákæruvaldsins flutti málið K-kvk-nf E-kvk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, Þ-kk-nf B-kk-nf H-kk-nf, sæti fangelsi í 19 mánuði. Til frádráttar refsingunni kemur gæsluvarðhald sem að ákærði hefur setið óslitið í frá 28. október 2022 til dagsins í dag, með fullri dagatölu.

Ævilöng svipting ökuréttar ákærða er áréttuð.

Ákærði sæti upptöku á 1,79 gaf amfetamíni, 1,85 gaf maríhúana, 6,25 gaf tóbaksblönduðu maríhúana, 4,27 gaf MDMA, 1 stykki af oxycontin, 0,50 stykki af Sildenafil A., 10 millilítrum af Testosteron, 10 millilítrum af Trenbolon, 8 stykkjum af Mogadon og 5 stykkjum af Stilnoct, (sbr. efnaskrár lögreglu nr. [...], [...], [...] og [...]).

Ákærði greiði [...] 20.026 krónur ásamt vöxtum samkvæmt 1. mgr. 8. gr. laga um vexti og verðtryggingu nr. 28/2001, af krónum 6.580 krónum frá 20. maí 2022 til 23. maí 2022, af krónum 9.870 frá þeim degi til 12. júlí 2022, af krónum 11.769 frá þeim degi til 24. september 2022 og af krónum 2 0.026 frá þeim degi til 26. október 2022 en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 994.356 krónur að meðtöldum virðisaukaskatti, og 208.350 krónur í annan sakarkostnað.

H-kvk-nf S-kvk-nf B-kvk-nf